Trūro

Trūro (, , ) ir katedrāles pilsēta (cathedral city) un pagasts Anglijā,Apvienotajā Karalistē, Kornvolas ceremoniālās grāfistes un unitārās pašvaldības administratīvais centrs. Atrodas grāfistes dienvidrietumos Alenas un Kenvinas upju satekā, kas veido Trūro upi (pilsētas nosaukums nozīmē ‘trīs upes’),  no valsts galvaspilsētas Londonas.

 Vēsture 
Pilsēta izaugusi pie 1139.—1140. gadā karaļa Henrija II justiciārija Ričarda se Lūsi uzbūvētā cietokšņa. Ap 1170. gadu Trūro iedzīvotājiem piešķīra pilsētnieku privilēģijas. 14. gadsimtā Trūro bija attīstījusies par nozīmīgu ostu, kas uzplauka no zvejas, kā arī alvas un vara ieguves un eksporta. Pēc melnās nāves epidēmijas 14. gadsimta vidū pilsēta ievērojami panīka, bet izaugsme atjaunojās Tjudoru dinastijas laikā. 1589. gadā Elizabete I piešķīra pilsētai jaunu hartiju, kas tai ļāva ievēlēt mēru un kontrolēt Felmutas ostu. Pilsēta ievērojami uzplauka 18.—19. gadsimtā, kad attīstījās metalurģijas tehnoloģijas un auga alvas cenas. 1860. gados pilsētu ar pārējo valsti savienoja dzelzceļš. 1880.—1910. gados pilsētā uzbūvēja Trūro katedrāli, bet jau 1877. gadā tai piešķīra katedrāles pilsētas statusu.

 Ārējās saites 

Kategorija:Anglijas pilsētas
Kategorija:Kornvola